संजय दास कहते हैं कि ब्रिटेन का शाही परिवार इस चाय का बहुत शौक़ीन है. दार्जिलिंग के 87 चाय बागानों में हर साल क़रीब 85 लाख किलो चाय तैयार होती है. ये कई क़िस्मों में बांटी जाती है. सिल्वर टिप्स इम्पीरियल चाय को तोड़ने की प्रक्रिया देखने के लिए सैलानी दूर देशों से दार्जिलिंग आते हैं. संजय दास, इस चाय को पूर्णमासी को तोड़ने की वजह बताते हैं. वो कहते हैं कि समुद्र में इस वक़्त ज्वार आता है. जो बहुत ताक़तवर होता है. पूरे ब्रह्मांड की शक्ति धरती पर असर डालती है. ऐसे मौक़े पर जो चीज़ भी तैयार की जाती है, वो बहुत ताक़तवर होती है. उम्र बढ़ने की रफ़्तार कम करती है ये चाय सिल्वर टिप्स इम्पीरियल की ख़ुशबू तो जानदार है ही, इसकी और भी कई ख़ूबियां हैं. ये एंटी-एजिंग है. डिटॉक्स करती है और पीने वाले को आराम का एहसास कराती है. मकाईबाड़ी चाय बागान दार्जिलिंग का सबसे पुराना टी एस्टेट है. इसकी स्थापना 1859 में हुई थी. ये दुनिया का पहला बायोडायनैमिक टी फ़ार्म है.